Source: https://www.epi.sk/zz/2004-614/znenie-20140101
Timestamp: 2020-07-15 07:22:49+00:00
Document Index: 8928326

Matched Legal Cases: ['§ 34', '§ 36', '§ 64', '§ 9', '§ 63', '§ 9']

614/2004 Z. z. Zákon, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení n... | Aktuálne znenie
Hľadaj v 614/2004 ×
614/2004 Z. z.
Zákon č. 614/2004 Z. z.Zákon, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a o zmene a doplnení zákona č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov
Čiastka 262/2004
z 28. októbra 2004,
ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov a o zmene a doplnení zákona č. 599/2003 Z. z. o pomoci v hmotnej núdzi a o zmene a doplnení niektorých zákonov v znení neskorších predpisov
1. V § 34 ods. 2 sa v písmene h) slovo „alebo“ nahrádza čiarkou, v písmene i) sa bodka na konci nahrádza slovom „alebo“ a dopĺňa sa písmenom j), ktoré znie:
„j) právoplatnosti rozhodnutia o nepriznaní predčasného starobného dôchodku, zaradí sa do evidencie uchádzačov o zamestnanie odo dňa nasledujúceho po právoplatnosti rozhodnutia o nepriznaní predčasného starobného dôchodku.“.
2. V § 36 ods. 1 sa za písmeno k) vkladá nové písmeno l), ktoré vrátane poznámky pod čiarou znie:
„l) požiadania o vyradenie z evidencie uchádzačov o zamestnanie z dôvodu požiadania o predčasný starobný dôchodok podľa osobitného predpisu,41a)“.
„41a) Zákon č. 461/2003 Z. z. o sociálnom poistení v znení neskorších predpisov.“.
3. V § 64 odseky 1 a 2 znejú:
„(1) Povinnosť zamestnávať občanov so zdravotným postihnutím podľa § 9 ods. 1 písm. a) vo výške povinného podielu podľa § 63 ods. 1 písm. d) môže zamestnávateľ plniť aj zadaním zákazky vhodnej na zamestnávanie týchto občanov v rozsahu podľa odseku 2, ktorú preukázateľne bude realizovať občan so zdravotným postihnutím podľa § 9 ods. 1 písm. a).
(2) Na započítanie jedného občana so zdravotným postihnutím podľa odseku 1 je potrebné zadať zákazku vo výške trojnásobku mesačnej minimálnej mzdy platnej ku koncu kalendárneho mesiaca, v ktorom sa odvod za nesplnenie povinného podielu počtu občanov so zdravotným postihnutím odvádza.“.